|  |  |
| --- | --- |
| **Titel:** | **Patientsikkerhed ved hjemmebehandling** |
| **Dato for ikrafttrædelse:** | 01.05.19 |
| **Revideres senest:** | 01.05.22 |
| **Ansvarlig for retningslinjen:** | Fysioterapeut E |
| **Godkendt af:** | Fysioterapeut F |
| **Formål:** | At understøtte patientsikkerheden ved hjemmebehandlinger, samt begrænse risikoen for patientskade.  |
| **Hvem gælder retningslinjen for:** | Alle fysioterapeuter der foretager hjemmebehandling.  |
| **Fremgangsmåde:****Beskrivelse af, hvordan uforudsete situationer med relation til patientsikkerheden håndteres i forbindelse med hjemmebehandling** * Ved fald kontakter fysioterapeuten hjemmeplejen/lægen. Fysioterapeuten kan bruge nødkald, hvis patienten har et. Fysioterapeuten yder førstehjælp, hvis der er behov for det.
* Ved akutte situationer ydes førstehjælp efter retningslinjen om førstehjælp.
* Kan fysioterapeuten ikke komme i kontakt med patienten i forbindelse med et planlagt besøg (patienten lukker ikke op og tager ikke telefonen), kontakter fysioterapeuten pårørende og/eller hjemmeplejen.
* Finder fysioterapeuten patienten livløs, ringes der efter hjælp (112), og der opstartes førstehjælp, indtil hjælpen er nået frem og kan overtage.

**Beskrivelse af håndteringen af skader eller komplikationer inden for de afdækkede risikoområder** Kommer patienten til skade under hjemmebehandling ydes førstehjælp, hvis det er relevant, efter klinikkens retningslinje om førstehjælp. Ved patientskade eller komplikationer i forbindelse med behandling, informerer fysioterapeuten patienten om retten til at søge erstatning på [www.patienterstatningen.dk](http://www.patienterstatningen.dk)Hvis patienten vil klage over behandlingen og anmoder herom, skal fysioterapeuten oplyse om klageadgang hos Styrelsen for Patientklager på [www.stpk.dk](http://www.stpk.dk) Er der tale om en utilsigtet hændelse, indberetter fysioterapeuten hændelsen her <https://dpsd.csc-scandihealth.com/Form/PublicSubmission.aspx?form=DPSD_Public>. Patienten informeres også om muligheden for selv at indberette hændelsen. Se retningslinjen om utilsigtede hændelser for yderligere håndtering.Den involverede fysioterapeut håndterer hændelsen efter klinikkens retningslinje for utilsigtede hændelser med henblik på at sikre læring. |
| **Referencer** |  |
| **DDKM standard** | **02 - Patientsikkerhed** |